02011D0850 — FI — 17.12.2011 — 000.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B ►C1 KOMISSION TÄYTÄNTÖÖNPANOPÄÄTÖS, annettu 12 päivänä joulukuuta 2011, Euroopan parlamentin ja neuvoston direktiivejä 2004/107/EY ja 2008/50/EY koskevien sääntöjen vahvistamisesta tietojen vaihdon ja ilmanlaatua koskevien tietojen raportoinnin osalta ◄ (tiedoksiannettu numerolla K(2011) 9068) (2011/850/EU) (EUVL L 335 17.12.2011, s. 86)





Oikaisu









▼B

▼C1

KOMISSION TÄYTÄNTÖÖNPANOPÄÄTÖS,

annettu 12 päivänä joulukuuta 2011,

Euroopan parlamentin ja neuvoston direktiivejä 2004/107/EY ja 2008/50/EY koskevien sääntöjen vahvistamisesta tietojen vaihdon ja ilmanlaatua koskevien tietojen raportoinnin osalta

▼B

(tiedoksiannettu numerolla K(2011) 9068)

(2011/850/EU)







LUKU I

YLEISET SÄÄNNÖKSET

1 artikla

Kohde

Tässä päätöksessä vahvistetaan direktiivien 2004/107/EY ja 2008/50/EY täytäntöönpanosäännöt, jotka koskevat:

a) jäsenvaltioiden velvollisuutta raportoida ilmanlaadun arvioinnista ja hallinnasta;

b) jäsenvaltioiden välistä tietojenvaihtoa, joka koskee verkostoja ja asemia sekä sellaisilla asemilla toteutettuja ilmanlaadun mittauksia, jotka jäsenvaltiot ovat valinneet olemassa olevien asemien välistä tietojenvaihtoa varten.

2 artikla

Määritelmät

Tässä päätöksessä sekä direktiivin 2004/107/EY 2 artiklassa, direktiivin 2007/2/EY 3 artiklassa ja direktiivin 2008/50/EY 2 artiklassa ja liitteessä VII vahvistetuissa määritelmissä tarkoitetaan:

1) ’asemalla’ paikkaa, jossa tehdään mittauksia tai otetaan näytteitä yhdessä tai useammassa näytteenottopaikassa samassa, noin 100 neliökilometrin alueella sijaitsevassa paikassa;

2) ’verkostolla’ organisaatiorakennetta, joka arvioi ilmanlaatua tekemällä mittauksia yhdellä tai useammalla asemalla;

3) ’mittauskonfiguraatiolla’ teknisiä laitteita, joita käytetään jonkin epäpuhtauden tai jonkin sen sisältämän aineen mittaamiseksi jollakin tietyllä asemalla;

4) ’mittaustiedoilla’ jonkin tietyn epäpuhtauden ilmassa olevia pitoisuuksia tai laskeumia koskevia tietoja, jotka on saatu mittauksien avulla;

5) ’mallintamistiedoilla’ jonkin tietyn epäpuhtauden ilmassa olevia pitoisuuksia tai laskeumia koskevia tietoja, jotka on saatu fyysisen todellisuuden numeerisen simuloinnin avulla;

6) ’objektiivisilla arviointitiedoilla’ jonkin tietyn epäpuhtauden ilmassa olevia pitoisuuksia tai laskeumia koskevia tietoja, jotka on saatu asiantuntija-analyysin ja mahdollisesti tilastollisten välineiden avulla;

7) ’ensisijaisilla tiedoilla’ jonkin tietyn epäpuhtauden ilmassa olevia pitoisuuksia tai laskeumia koskevia tietoja tässä päätöksessä huomioon otetun suurimman aikaresoluution osalta;

8) ’ensisijaisilla ajantasaisilla arviointitiedoilla’ ensisijaisia tietoja, jotka on kerätty noudattaen kunkin epäpuhtauksien arviointimenetelmän kannalta asianmukaista frekvenssiä ja jotka on viipymättä asetettu yleisön saataville;

9) ’ilmanlaatuportaalilla’ internetsivustoa, jota komissio hallinnoi Euroopan ympäristökeskuksen avustuksella ja jonka välityksellä annetaan tämän päätöksen täytäntöönpanoon liittyvää tietoa, tietovarasto mukaan luettuna;

10) ’tietovarastolla’ tietojärjestelmää, joka on yhteydessä ilmanlaatuportaaliin ja jota Euroopan ympäristökeskus hallinnoi; tietovarasto sisältää ilmanlaatua koskevia tietoja ja tietoja, joita kansalliset tietojen raportoinnista ja vaihdosta vastaavat pisteet ovat toimittaneet jäsenvaltioiden valvonnassa;

11) ’tietotyypillä’ kuvaajaa, jonka avulla luokitellaan eri tarkoituksiin käytettäviä vastaavia tietoja, kuten tämän päätöksen liitteessä II olevassa A osassa selvitetään;

12) ’ympäristötavoitteella’ ilmanlaatua koskevaa tavoitetta, joka on tarkoitus saavuttaa tietyn ajanjakson aikana tai, mikäli mahdollista, tietyn ajanjakson aikana taikka pitkällä aikavälillä, kuten direktiiveissä 2004/107/EY ja 2008/50/EY säädetään.







LUKU II

TIETOJEN TOIMITTAMISPROSESSIA JA LAADUNVALVONTAPROSESSIA KOSKEVAT YHTEISET SÄÄNNÖKSET

3 artikla

Ilmanlaatuportaali ja tietovarasto

1. Komission on Euroopan ympäristökeskuksen avustuksella luotava tietovarasto ja annettava se käyttöön ilmanlaatuportaalin (jäljempänä ’portaalin’) kautta.

2. Jäsenvaltioiden on 5 artiklan mukaisesti toimitettava tietovarastoon tiedot, joita käytetään tietojen raportointiin ja vaihtoon.

3. Euroopan ympäristökeskus hallinnoi tietovarastoa.

4. Yleisöllä on oikeus tutustua maksutta tietovarastoon.

5. Jokaisen jäsenvaltion on nimettävä henkilö, joka vastaa, tai henkilöt, jotka vastaavat jäsenvaltion nimissä kaikkien raportoitujen ja vaihdettujen tietojen toimittamisesta tietovarastoon. Ainoastaan nimetyt henkilöt voivat asettaa saataville raportoitavia tai vaihdettavia tietoja.

6. Jokaisen jäsenvaltion on ilmoitettava komissiolle 5 kohdassa tarkoitetun henkilön nimi tai tarkoitettujen henkilöiden nimet.

4 artikla

Tietojen koodaaminen

Komission on Euroopan ympäristökeskuksen avustuksella asetettava portaalissa jäsenvaltioiden saataville standardoitu konelukuinen kuvaus siitä, miten päätöksen mukaiset tiedot on koodattava.

5 artikla

Tietojen saataville asettamista koskeva menettely

1. Jäsenvaltioiden on asetettava saataville tietovarastoon päätöksen mukaiset tiedot liitteessä I olevassa A osassa esitettyjen tietovaatimuksien mukaisesti. Tietoja käsitellään automaattisesti sähköisen välineen avulla.

2. Edellä 1 kohdassa tarkoitettua välinettä käytetään seuraavien tehtävien suorittamiseen:

a) saataville asetettavien tietojen johdonmukaisuuden tarkastaminen;

b) erityisiin direktiivin 2004/107/EY liitteessä IV ja direktiivin 2008/50/EY liitteessä I määriteltyihin tiedonlaatua koskeviin tavoitteisiin liittyvien ensisijaisten tietojen tarkastaminen;

c) ensisijaisten tietojen yhdistäminen tämän päätöksen liitteessä I sekä direktiivin 2008/50/EY liitteissä VII ja XI vahvistettujen sääntöjen mukaisesti.

3. Mikäli yhdistettyjä tietoja on tarkoitus asettaa saataville 6-14 artiklan mukaisesti, tiedot on tuotettava tämän artiklan 1 kohdassa tarkoitettua välinettä käyttäen.

4. Komission on ilmoitettava vastaanottaneensa tiedot.

5. Mikäli jokin jäsenvaltio haluaa saattaa tietoja ajan tasalle, sen on ilmoitettava, miten ajan tasalle saatetut ja alkuperäiset tiedot eroavat toisistaan ja miksi tietoja halutaan saattaa ajan tasalle, kun se asettaa nämä tiedot saataville tietovarastoon.

Komission on ilmoitettava vastaanottaneensa ajan tasalle saatetut tiedot. Sen jälkeen ajan tasalle saatettujen tietojen katsotaan olevan virallisia tietoja.







LUKU III

ILMANLAATUA KOSKEVIEN JÄSENVALTIOIDEN TIETOJEN ASETTAMINEN SAATAVILLE

6 artikla

Alueet ja taajamat

1. Tämän päätöksen 5 artiklassa tarkoitetun menettelyn mukaisesti jäsenvaltioiden on asetettava saataville tämän päätöksen liitteessä II olevassa B osassa ilmoitetut tiedot, jotka koskevat niiden alueiden ja taajamien rajausta ja tyyppejä, jotka on määritelty direktiivin 2004/107/EY 3 artiklan ja direktiivin 2008/50/EY 4 artiklan mukaisesti ja joissa suoritetaan ilmanlaadun arviointia ja hallintaa seuraavan kalenterivuoden aikana.

Sellaisten alueiden ja taajamien osalta, joihin sovelletaan poikkeusta tai määräajan pidentämistä direktiivin 2008/50/EY 22 artiklan nojalla, tästä on ilmoitettava saataville asetetuissa tiedoissa.

2. Jäsenvaltioiden on asetettava 1 kohdassa tarkoitetut tiedot komission saataville viimeistään 31 päivänä joulukuuta kunakin kalenterivuonna. Jäsenvaltiot voivat ilmoittaa, että aikaisemmin saataville asetettuihin tietoihin ei ole tehty muutoksia.

3. Mikäli on tehty alueiden ja taajamien määrittämistä ja niiden tyyppejä koskevia muutoksia, jäsenvaltioiden on ilmoitettava asiasta komissiolle viimeistään yhdeksän kuukauden kuluttua sen kalenterivuoden päättymisestä, jolloin muutokset on tehty.

7 artikla

Arviointijärjestelmä

1. Tämän päätöksen 5 artiklassa tarkoitetun menettelyn mukaisesti jäsenvaltioiden on asetettava saataville tämän päätöksen liitteessä II olevassa C osassa ilmoitetut tiedot, jotka koskevat kunkin epäpuhtauden osalta yksittäisillä alueilla ja yksittäisissä taajamissa seuraavan kalenterivuoden aikana direktiivin 2004/107/EY 4 artiklan sekä direktiivin 2008/50/EY 5 ja 9 artiklan mukaisesti sovellettavaa arviointijärjestelmää.

2. Jäsenvaltioiden on asetettava 1 kohdassa tarkoitetut tiedot komission saataville viimeistään 31 päivänä joulukuuta kunakin kalenterivuonna. Jäsenvaltiot voivat ilmoittaa, että aikaisemmin saataville asetettuihin tietoihin ei ole tehty muutoksia.

8 artikla

Luonnollisista lähteistä tai talvihiekoituksesta tai -suolauksesta johtuvien ylityksien osoittamista ja vähentämistä koskevat menetelmät

1. Tämän päätöksen 5 artiklassa tarkoitetun menettelyn mukaisesti jäsenvaltioiden on asetettava saataville tämän päätöksen liitteessä II olevassa D osassa ilmoitetut tiedot, jotka koskevat luonnollisista lähteistä tai talvihiekoituksesta tai -suolauksesta johtuvien ylityksien osoittamista ja vähentämistä koskevia menetelmiä, joita sovelletaan yksittäisillä alueilla ja yksittäisissä taajamissa, direktiivin 2008/50/EY 20 ja 21 artiklan mukaisesti.

2. Jäsenvaltioiden on asetettava 1 kohdassa tarkoitetut tiedot komission saataville kokonaisen kalenterivuoden ajan viimeistään yhdeksän kuukauden kuluttua kunkin kalenterivuoden päättymisestä.

9 artikla

Arviointimenetelmät

1. Tämän päätöksen 5 artiklassa tarkoitetun menettelyn mukaisesti jäsenvaltioiden on asetettava saataville liitteessä II olevassa D osassa ilmoitetut tiedot, jotka koskevat sovellettujen arviointimenetelmien laatua ja jäljitettävyyttä.

2. Jäsenvaltioiden on asetettava 1 kohdassa tarkoitetut tiedot komission saataville kokonaisen kalenterivuoden ajan viimeistään yhdeksän kuukauden kuluttua kunkin kalenterivuoden päättymisestä.

3. Mikäli kiinteän mittauksen toteuttaminen on pakollista jollakin tietyllä alueella tai jossakin tietyssä taajamassa direktiivin 2004/107/EY 4 artiklan ja direktiivin 2008/50/EY 6 ja 9 artiklan sekä 10 artiklan 6 kohdan nojalla, tiedoissa on ilmoitettava vähintään seuraavat seikat:

a) mittauskonfiguraatio;

b) muiden kuin vertailumenetelmien vastaavuuden osoittaminen;

c) näytteenottopaikan sijainti, kuvaus ja luokittelu;

d) tiedon laatua koskeva dokumentointi.

4. Mikäli jollakin tietyllä alueella tai jossakin tietyssä taajamassa suoritetaan suuntaa-antava mittaus direktiivin 2004/107/EY 4 artiklan ja direktiivin 2008/50/EY 6 ja 9 artiklan sekä 10 artiklan 6 kohdan nojalla, tiedoissa on ilmoitettava vähintään seuraavat seikat:

a) noudatettu mittausmenetelmä;

b) näytteenottopaikat ja kattavuusalue;

c) validointimenetelmä;

d) tiedon laatua koskeva dokumentointi.

5. Mikäli jollakin tietyllä alueella tai jossakin tietyssä taajamassa käytetään mallintamistekniikkoja direktiivin 2004/107/EY 4 artiklan ja direktiivin 2008/50/EY 6 ja 9 artiklan nojalla, tiedoissa on ilmoitettava vähintään seuraavat seikat:

a) mallintamisjärjestelmän ja sen panoksien kuvaus;

b) mallin validointi mittauksien välityksellä;

c) kattavuusalue;

d) tiedon laatua koskeva dokumentointi.

6. Mikäli jollakin tietyllä alueella tai jossakin tietyssä taajamassa käytetään objektiivisia arviointitekniikkoja direktiivin 2004/107/EY 4 artiklan ja direktiivin 2008/50/EY 6 ja 9 artiklan nojalla, tiedoissa on ilmoitettava vähintään seuraavat seikat:

a) arviointimenetelmän kuvaus;

b) tiedon laatua koskeva dokumentointi.

7. Jäsenvaltioiden on myös asetettava saataville liitteessä II olevassa D osassa ilmoitetut tiedot, jotka koskevat sovellettujen arviointimenetelmien laatua ja jäljitettävyyttä, niiden verkostojen ja asemien osalta, jotka jäsenvaltiot ovat valinneet 1 artiklan b kohdassa tarkoitettua tiedonvaihtoa varten liitteessä I olevassa B osassa lueteltujen epäpuhtauksien ja, mikäli kyseiset tiedot ovat saatavilla, liitteessä I olevassa C osassa lueteltujen muiden epäpuhtauksien sekä portaalissa tässä tarkoituksessa lueteltujen muiden epäpuhtauksien osalta. Vaihdettuihin tietoihin sovelletaan tämän artiklan 1-6 kohtaa.

10 artikla

Ensisijaiset validoidut arviointitiedot ja ensisijaiset ajantasaiset arviointitiedot

1. Tämän päätöksen 5 artiklassa tarkoitetun menettelyn mukaisesti jäsenvaltioiden on asetettava saataville liitteessä II olevassa E osassa esitetyt tiedot, jotka koskevat ensisijaisia validoituja arviointitietoja, kaikista näytteenottopaikoista, joissa mittaustietoja kerätään arviointia varten jäsenvaltioiden 9 artiklan mukaisesti ilmoittamalla tavalla liitteessä I olevassa B ja C osassa lueteltujen epäpuhtauksien osalta.

Mikäli mallintamistekniikkoja käytetään jollakin tietyllä alueella tai jossakin tietyssä taajamassa, jäsenvaltioiden on asetettava saataville liitteessä II olevassa E osassa esitetyt tiedot saatavilla olevan suurimman aikaresoluution osalta.

2. Ensisijaiset validoidut arviointitiedot on asetettava komission saataville kokonaisen kalenterivuoden ajan täydellisinä aikasarjoina viimeistään yhdeksän kuukauden kuluttua kunkin kalenterivuoden päättymisestä.

3. Mikäli jäsenvaltiot hyödyntävät direktiivin 2008/50/EY 20 artiklan 2 kohdan ja 21 artiklan 3 kohdan mukaista mahdollisuutta, niiden on asetettava saataville tietoja luonnollisten lähteiden määrällisestä vaikutuksesta direktiivin 2008/50/EY 20 artiklan 1 kohdan mukaisesti tai teiden talvihiekoituksen tai -suolauksen määrällisestä vaikutuksesta direktiivin 2008/50/EY 21 artiklan 1 ja 2 kohdan mukaisesti.

Tiedoissa on ilmoitettava seuraavat seikat:

a) vähentämisen alueellinen ulottuvuus;

b) niiden ensisijaisten validoitujen arviointitietojen määrä, jotka on asetettu saataville tämän artiklan 1 kohdan mukaisesti ja jotka perustuvat luonnollisiin lähteisiin tai talvihiekoitukseen tai -suolaukseen;

c) niiden menetelmien, joista raportoidaan 8 artiklan mukaisesti, soveltamisen tulokset.

4. Jäsenvaltioiden on myös asetettava saataville liitteessä II olevassa E osassa ilmoitetut tiedot, jotka koskevat ensisijaisia ajantasaisia arviointitietoja, niistä verkostoista ja asemista, jotka jäsenvaltiot ovat valinneet nimenomaisesti ajantasaisten tietojen saataville asettamista varten niiden verkostojen ja asemien joukosta, jotka jäsenvaltiot ovat valinneet 1 artiklan b kohdassa tarkoitettua tiedonvaihtoa varten liitteessä I olevassa B osassa lueteltujen epäpuhtauksien ja, mikäli kyseiset tiedot ovat saatavilla, liitteessä I olevassa C osassa lueteltujen muiden epäpuhtauksien sekä portaalissa tässä tarkoituksessa lueteltujen muiden epäpuhtauksien osalta.

5. Jäsenvaltioiden on myös asetettava saataville liitteessä II olevassa E osassa ilmoitetut tiedot, jotka koskevat ensisijaisia validoituja arviointitietoja, niistä verkostoista ja asemista, jotka jäsenvaltiot ovat valinneet 1 artiklan b kohdassa tarkoitettua tiedonvaihtoa varten liitteessä I olevassa B osassa lueteltujen epäpuhtauksien ja, mikäli kyseiset tiedot ovat saatavilla, liitteessä I olevassa C osassa lueteltujen muiden epäpuhtauksien sekä portaalissa tässä tarkoituksessa lueteltujen muiden epäpuhtauksien osalta. Vaihdettuihin tietoihin sovelletaan tämän artiklan 2 ja 3 kohtaa.

6. Ensisijaiset ajantasaiset arviointitiedot, jotka on määritetty 4 kohdassa, on asetettava komission saataville tilapäisesti ja niin usein kuin kunkin epäpuhtauden arviointimenetelmän osalta on tarkoituksenmukaista, asianmukaisissa aikarajoissa sen jälkeen, kun tiedot on asetettu yleisön saataville direktiivin 2008/50/EY 26 artiklan mukaisesti tämän päätöksen liitteessä I olevassa B osassa tätä tarkoitusta varten täsmennettyjen epäpuhtauksien osalta.

Tiedoissa on ilmoitettava seuraavat seikat:

a) arvioidut pitoisuudet;

b) laadunvalvonnan tilaa koskeva merkintä.

7. Ensisijaisten ajantasaisten tietojen, jotka on asetettu saataville 4 kohdan nojalla, on oltava yhteneviä 6, 7 ja 9 artiklan nojalla saataville asetettuihin tietoihin nähden.

8. Jäsenvaltiot voivat saattaa ajan tasalle ensisijaisia ajantasaisia arviointitietoja, jotka on asetettu saataville 4 kohdan nojalla, toteutettuaan laadunvarmistusta koskevia lisätoimia. Ajan tasalle saatetut tiedot korvaavat alkuperäiset tiedot, ja niiden tila on ilmoitettava selvästi.

11 artikla

Yhdistetyt validoidut arviointitiedot

1. Liitteessä II olevan F osan tiedot, jotka koskevat yhdistettyjä validoituja arviointitietoja, tuotetaan 5 artiklan 1 kohdassa tarkoitetun välineen avulla niiden tietojen perusteella, joita jäsenvaltiot ovat asettaneet saataville 10 artiklan mukaisesti ja jotka koskevat ensisijaisia validoituja arviointitietoja.

2. Sellaisten epäpuhtauksien osalta, joihin sovelletaan pakollisia seurantavaatimuksia, välineen avulla tuotettavat tiedot koostuvat yhdistetyistä mitatuista pitoisuuksista kaikkien näytteenottopaikkojen osalta, joita koskevat tiedot jäsenvaltioiden on asetettava saataville 9 artiklan 3 kohdan c alakohdan mukaisesti.

3. Sellaisten epäpuhtauksien osalta, joita varten on määritelty ympäristötavoitteita, välineen avulla tuotettavat tiedot koostuvat mittarien avulla ilmaistuista pitoisuuksista yhdistettynä liitteessä I olevassa B osassa määriteltyyn ympäristötavoitteeseen, mukaan lukien:

a) vuotuinen keskiarvo, kun määritellään vuotuinen keskimääräinen tavoite tai raja-arvo;

b) ylityksen kokonaiskesto tunteina, kun määritellään raja-arvo tuntia kohden;

c) ylityksen kokonaiskesto päivinä, kun määritellään päivittäinen raja-arvo tai PM10-hiukkasia koskeva 90,4 persentiili siinä erityistapauksessa, että suoritetaan satunnaismittauksia jatkuvien mittauksien sijaan;

d) ylityksen kokonaiskesto päivinä, kun määritellään suurin päivittäinen kahdeksan tunnin keskimääräinen tavoitearvo tai raja-arvo;

e) AOT40 sellaisena kuin se on määritelty direktiivin 2008/50/EY liitteessä VII olevassa A osassa liittyen otsonin tavoitearvoihin kasvillisuuden suojelemiseksi;

f) keskimääräisen altistumisen indikaattori, kun on kyse PM2,5-pienhiukkasiin liittyvästä altistumisen vähennystavoitteesta ja altistuspitoisuutta koskevasta velvoitteesta.

12 artikla

Ympäristötavoitteiden saavuttaminen

1. Tämän päätöksen 5 artiklassa tarkoitetun menettelyn mukaisesti jäsenvaltioiden on asetettava saataville tiedot, jotka on määritelty direktiiveissä 2004/107/EY ja 2008/50/EY asetettujen liitteessä II olevassa ympäristötavoitteiden saavuttamista koskevassa G osassa.

2. Edellä 1 kohdassa tarkoitetut tiedot on asetettava komission saataville kokonaisen kalenterivuoden ajan viimeistään yhdeksän kuukauden kuluttua kunkin kalenterivuoden päättymisestä.

Tiedoissa on ilmoitettava seuraavat seikat:

a) ilmoitus kaikkien ympäristötavoitteiden saavuttamisesta kullakin tietyllä alueella tai kussakin tietyssä taajamassa, mukaan lukien tiedot, jotka koskevat noudatettavien ylitysmarginaalien ylittämistä;

b) tarvittaessa ilmoitus siitä, että ylitys johtuu kyseisellä alueella luonnollisista lähteistä;

c) tarvittaessa ilmoitus siitä, että PM10-hiukkasten ilmanlaatutavoitteen ylityksen syynä kyseisellä alueella tai kyseisessä taajamassa on teiden talvihiekoituksesta tai -suolauksesta johtuva hiukkasleijuma;

d) tieto PM2,5-pienhiukkasiin liittyvän altistuspitoisuutta koskevan velvoitteen saavuttamisesta.

3. Ylityksen tapahtuessa saataville asetettavissa tiedoissa on myös ilmoitettava ylitysalue ja altistuneiden henkilöiden lukumäärä.

4. Saataville asetettujen tietojen on oltava yhteneviä 6 artiklan nojalla saman kalenterivuoden ajaksi saataville asetettuun alueiden rajojen määrittelyyn nähden ja yhdistettyihin validoituihin arviointitietoihin nähden, jotka on asetettu saataville 11 artiklan nojalla.

13 artikla

Ilmanlaatusuunnitelmat

1. Tämän päätöksen 5 artiklassa tarkoitetun menettelyn mukaisesti jäsenvaltioiden on asetettava saataville tiedot, jotka on määritelty tämän päätöksen liitteessä II olevassa ilmanlaatusuunnitelmia koskevissa H, I, J ja K osassa, kuten direktiivin 2008/50/EY 23 artiklassa säädetään, mukaan luettuna:

a) ilmanlaatusuunnitelman pakolliset tiedot, jotka on lueteltu direktiivin 2008/50/EY 23 artiklan mukaisesti direktiivin 2008/50/EY liitteessä XV olevassa A jaksossa;

b) viittaukset, joiden avulla yleisö voi tutustua säännöllisesti ajan tasalle saatettuun tietoon ilmanlaatusuunnitelmien täytäntöönpanosta.

2. Tiedot on asetettava viipymättä komission saataville viimeistään kahden vuoden kuluttua sen kalenterivuoden päättymisestä, jolloin ensimmäinen ylitys havaittiin.

14 artikla

Direktiivin 2004/107/EY tavoitearvojen noudattamiseksi toteutettavat toimet

1. Tämän päätöksen 5 artiklassa tarkoitetun menettelyn mukaisesti jäsenvaltioiden on asetettava saataville tiedot, jotka on määritelty tämän päätöksen liitteessä II olevassa tavoitearvojen noudattamiseksi toteutettavia toimia koskevassa K osassa, kuten direktiivin 2004/107/EY 5 artiklan 2 kohdassa säädetään.

2. Tiedot on asetettava komission saataville viimeistään kahden vuoden kuluttua sen vuoden päättymisestä, jolloin toimenpiteeseen johtanut ylitys havaittiin.







LUKU IV

SIIRTYMÄ- JA LOPPUSÄÄNNÖKSET

15 artikla

Kumoaminen

Kumotaan päätökset 2004/224/EY ja 2004/461/EY 1 päivästä tammikuuta 2014 alkaen.

16 artikla

Sovellettavuus

1. Päätöstä sovelletaan 1 päivästä tammikuuta 2014 alkaen.

2. Poikkeuksena tämän artiklan 1 kohtaan jäsenvaltioiden on asetettava saataville tiedot, jotka on toimitettava 6 ja 7 artiklan nojalla, ensimmäistä kertaa viimeistään 31 päivänä joulukuuta 2013.

17 artikla

Osoitus

Tämä päätös on osoitettu kaikille jäsenvaltioille.









LIITE I

A) Tietovaatimukset

1) Raportointiaika

Ajanilmaukset on esitettävä ISO-standardin 8601:2004(E) mukaisesti laajennetussa muodossa (VVVV-KK-PPtt:mm:ss ± tt:mm) samoin kuin tiedot, jotka koskevat eroa koordinoituun yleisaikaan (UTC) nähden.

Aikaleima viittaa mittausjakson loppuun.

2) Numeroiden lukumäärä ja pyöristäminen

Tiedot on ilmoitettava yhtä monella luvulla kuin valvontaverkostossa.

Luvut on pyöristettävä aivan laskelmien viimeisessä vaiheessa eli välittömästi ennen kuin tulosta verrataan ympäristötavoitteeseen, ja pyöristys tehdään vain kerran. Järjestelmä pyöristää ilmoitetut tiedot oletusarvoisesti kaupallisten pyöristyssääntöjen mukaisesti.

3) Vastaavuus

Mikäli jossakin tietyssä paikassa käytetään useampaa kuin yhtä arviointimenetelmää, tiedot on ilmoitettava noudattaen arviointimenetelmää, joka aiheuttaa mahdollisimman vähäistä epävarmuutta kyseisessä paikassa.

4) Standardointi

Tiedonvaihtoon on sovellettava direktiivin 2004/107/EY liitteessä IV olevassa IV osassa ja direktiivin 2008/50/EY liitteessä VI olevassa C osassa vahvistettuja säännöksiä.

5) PM2,5-hiukkasia koskevat määräykset

Raja-arvot + ylitysmarginaali

Direktiivin 2008/50/EY liitteessä XIV olevan E osan mukaisesti PM2,5-hiukkasien osalta sovelletaan seuraavaa raja-arvon (limit value, LV) ja ylitysmarginaalin (margin of tolerance, MOT) summaa seuraavina vuosina:







Vuosi LV+MOT 2008 30 2009 29 2010 29 2011 28 2012 27 2013 26 2014 26 2015 25

Keskimääräisen altistumisen indikaattorin (AEI) laskeminen direktiivin 2008/50/EY liitteessä XIV olevan A osan mukaisesti

Laskut suoritetaan jokaiselta yksittäiseltä vuodelta ja PM2,5-hiukkasten vuosikeskiarvot lasketaan jokaisen valitun näytteenottopaikan osalta. Näytteenottopaikkojen valinnan on käytävä ilmi saataville asetetuista asianmukaisista tiedoista.

Tiedonlaatua koskevien tavoitteiden mukaisten validien vuosikeskiarvojen osalta lasketaan jäsenvaltioiden kaikkien nimettyjen AEI-näytteenottopaikkojen keskiarvo, jotta saadaan tulokseksi vuosikeskiarvo.

Menettely toistetaan jokaisen kolmen vuoden osalta, minkä jälkeen lasketaan kolmen vuosikeskiarvon keskiarvo, jotta saadaan tulokseksi AEI.

AEI ilmoitetaan vuosittain kolmen vuoden keskiarvona. Mikäli on tarpeen saattaa ajan tasalle tietoja, jotka voivat välittömästi tai välillisesti (näytteenottopaikan valinnan myötä) vaikuttaa AEI:hin, on saatettava ajan tasalle kaikki asiaan liittyvät tiedot.

B) Ympäristötavoitteet ja raportointimittarit







Kaava Suojelukohde Ympäristötavoitteen tyyppi (koodi (1)) Arviointien keskiarvon laskentajakso Ympäristötavoitteen raportointimittari Ympäristötavoitteen numeeriset arvot (ylityksien sallittu määrä) Epäpuhtaudet, joiden osalta on ilmoitettava ajantasaiset ja validoidut tiedot NO2 Terveys LV Tunti Ylityksen kesto tunteina kalenterivuoden aikana 200 μg/m3 (18) LVMT LV Kalenterivuosi Vuotuinen keskiarvo 40 μg/m3 LVMT ALT Tunti Ylityksen kesto kolmen peräkkäisen tunnin aikana (paikoissa, jotka edustavat ilman laatua vähintään 100 neliökilometrin alueella tai kokonaisella alueella taikka taajamassa sen mukaan, mikä näistä on pienin) 400 μg/m3 NOx Kasvillisuus CL Kalenterivuosi Vuotuinen keskiarvo 30 μg/m3 PM10 Terveys LV Päivä Ylityksen kesto päivinä kalenterivuoden aikana 50 μg/m3 (35), persentiili 90,4 LV Kalenterivuosi Vuotuinen keskiarvo 40 μg/m3 WSS (2) Päivä Ylityksen kesto vähennettyinä päivinä kalenterivuoden aikana Ei sovelleta Kalenterivuosi Vuotuisen keskiarvon vähennys Ei sovelleta NAT (2) Päivä Ylityksen kesto vähennettyinä päivinä kalenterivuoden aikana Ei sovelleta Kalenterivuosi Vuotuisen keskiarvon vähennys Ei sovelleta PM2,5 Terveys ECO Kolme peräkkäistä kalenterivuotta Keskimääräisen altistumisen indikaattori (laskentatapa, katso direktiivi 2008/50/EY) 20 μg/m3 ERT Direktiivin 2008/50/EY liitteen XIV B osan mukaisesti TV Kalenterivuosi Vuotuinen keskiarvo 25 μg/m3 LV LVMT SO2 Terveys LV Tunti Ylityksen kesto tunteina kalenterivuoden aikana 350 μg/m3 (24) Päivä Ylityksen kesto päivinä kalenterivuoden aikana 125 μg/m3 (3) ALT Tunti Ylityksen kesto kolmen peräkkäisen tunnin aikana (paikoissa, jotka edustavat ilman laatua vähintään 100 neliökilometrin alueella tai kokonaisella alueella taikka taajamassa sen mukaan, mikä näistä on pienin) 500 μg/m3 NAT (2) Tunti Ylityksen kesto vähennettyinä tunteina kalenterivuoden aikana Ei sovelleta Päivä Ylityksen kesto vähennettyinä päivinä kalenterivuoden aikana Ei sovelleta Kasvillisuus CL Kalenterivuosi Vuotuinen keskiarvo 20 μg/m3 Talvi Keskimääräinen arvo talvikuukausien aikana eli 1. lokakuuta vuonna x-1.-31. maaliskuuta vuonna x 20 μg/m3 O3 Terveys TV Korkein päivittäinen 8 tunnin keskiarvo Niiden päivien määrä, joina korkein päivittäinen 8 tunnin keskiarvo ylitti tavoitearvon kolmen vuoden keskiarvona 120 μg/m3 (25) LTO Korkein päivittäinen 8 tunnin keskiarvo Niiden päivien määrä, joina korkein päivittäinen 8 tunnin keskiarvo ylitti pitkän aikavälin tavoitteen kalenterivuoden aikana 120 μg/m3 INT Tunti Ylityksen kesto tunteina kalenterivuoden aikana 180 μg/m3 ALT Tunti Ylityksen kesto tunteina kalenterivuoden aikana 240 μg/m3 Kasvillisuus TV 1. toukokuuta - 31. heinäkuuta AOT40 (laskentatapa, katso direktiivin 2008/50/EY liite VII) 18 000 μg/m3·h LTO 1. toukokuuta - 31. heinäkuuta AOT40 (laskentatapa, katso direktiivin 2008/50/EY liite VII) 6 000 μg/m3 ·h CO Terveys LV Korkein päivittäinen 8 tunnin keskiarvo Niiden päivien määrä, jolloin korkein päivittäinen 8 tunnin keskiarvo ylitti raja-arvon 10 mg/m3 Epäpuhtaudet, joiden osalta on ilmoitettava ainoastaan validoidut tiedot Bentseeni Terveys LV Kalenterivuosi Vuotuinen keskiarvo 5 μg/m3 Lyijy Terveys LV Kalenterivuosi Vuotuinen keskiarvo 0,5 μg/m3 Kadmium Terveys TV Kalenterivuosi Vuotuinen keskiarvo 5 ng/m3 Arseeni Terveys TV Kalenterivuosi Vuotuinen keskiarvo 6 ng/m3 ▼C1 Nikkeli Terveys TV Kalenterivuosi Vuotuinen keskiarvo 20 ng/m3 ▼B Bentso(a)pyreeni Terveys TV Kalenterivuosi Vuotuinen keskiarvo 1 ng/m3 (1) LV: raja-arvo, LVMT: raja-arvo + ylitysmarginaali, TV: tavoitearvo, LTO: pitkän aikavälin tavoite, INT: tiedotuskynnys, ALT: varoituskynnys, CL: kriittinen taso, NAT: luonnollisten lähteiden vaikutuksen arviointi, WSS: talvihiekoituksen ja -suolauksen vaikutuksen arviointi, ERT: altistumisen vähennystavoite, ECO: altistuspitoisuutta koskeva velvoite. (2) Ajantasaisia tietoja ei ole saatavilla.

C) Epäpuhtaudet, joihin sovelletaan seurantavaatimuksia

Luettelo kattaa kaikki epäpuhtaudet, joihin sovelletaan direktiiveissä 2004/107/EY ja 2008/50/EY tarkoitettuja seurantavaatimuksia. Euroopan ympäristökeskus ylläpitää luetteloa muista epäpuhtauksista, joista jäsenvaltioiden on vaihdettava saatavilla olevaa tietoa. Luettelo on saatavilla portaalissa.







Airbase-koodi Epäpuhtauden kaava Epäpuhtauden nimi Mittayksikkö Kaasumaiset epäorgaaniset epäpuhtaudet 1 SO2 Rikkidioksidi μg/m3 8 NO2 Typpidioksidi μg/m3 9 NOx (1) Typpioksidit μg/m3 7 O3 Otsoni μg/m3 10 CO Hiilimonoksidi mg/m3 Hiukkaset (PM) 5 PM10 PM10 μg/m3 6001 PM2,5 PM2,5 μg/m3 PM2,5 -hiukkasten muodostus ▼C1 1047 SO4 2 – PM2,5 -hiukkasissa Sulfaattia PM2,5 -hiukkasissa μg/m3 ▼B 1046 NO3 - PM2,5 -hiukkasissa Nitraattia PM2,5-hiukkasissa μg/m3 1045 NH4 + PM2,5-hiukkasissa Ammoniumia PM2,5 -hiukkasissa μg/m3 1771 Alkuainemuodossa olevaa hiiltä PM2,5 -hiukkasissa Alkuainemuodossa olevaa hiiltä PM2,5 -hiukkasissa μg/m3 1772 Orgaanista hiiltä PM2,5 -hiukkasissa Orgaanista hiiltä PM2,5 -hiukkasissa μg/m3 1629 Ca2 + PM2,5 -hiukkasissa Kalsiumia PM2,5 -hiukkasissa μg/m3 1659 Mg2 + PM2,5 -hiukkasissa Magnesiumia PM2,5 -hiukkasissa μg/m3 1657 K + PM2,5 -hiukkasissa Kaliumia PM2,5 -hiukkasissa μg/m3 1668 Na + PM2,5 -hiukkasissa Natriumia PM2,5 -hiukkasissa μg/m3 1631 Cl- PM2,5 -hiukkasissa Kloridia PM2,5 -hiukkasissa μg/m3 Raskasmetallit ▼C1 5012 Pb PM10 -hiukkasissa Lyijyä PM10 -hiukkasissa μg/m3 5014 Cd PM10 -hiukkasissa Kadmiumia PM10 -hiukkasissa ng/m3 5018 As PM10 -hiukkasissa Arseenia PM10 -hiukkasissa ng/m3 5015 Ni PM10 -hiukkasissa Nikkeliä PM10 -hiukkasissa ng/m3 ▼B Raskasmetallien laskeumat ▼C1 7012 Pb-laskeuma Pb-märkä-/kokonaislaskeuma μg /m2.päivä 7014 Cd-laskeuma Cd-märkä-/kokonaislaskeuma μg /m2.päivä 7018 As-laskeuma As-märkä-/kokonaislaskeuma μg /m2.päivä 7015 Ni-laskeuma Ni-märkä-/kokonaislaskeuma μg /m2.päivä ▼B 7013 Hg-laskeuma Hg-märkä-/kokonaislaskeuma μg /m2.päivä Elohopea 4013 Metallinen kaasumainen Hg Alkuainemuodossa oleva kaasumainen elohopea ng/m3 4813 Kaasumainen kokonaiselohopea Kaasumainen kokonaiselohopea ng/m3 653 Reaktiivinen kaasumainen Hg Reaktiivinen kaasumainen elohopea ng/m3 ▼C1 5013 Hg PM10 -hiukkasissa Elohopea PM10 -hiukkasissa ng/m3 ▼B Polysykliset aromaattiset hiilivedyt 5029 Bentso(a)pyreeni Bentso(a)pyreenia PM10 -hiukkasissa ng/m3 5610 Bentso(a)antraseeni Bentso(a)antraseenia PM10 -hiukkasissa ng/m3 5617 Bentso(a)fluoranteeni Bentso(a)fluoranteenia PM10 -hiukkasissa ng/m3 5759 Bentso(j)fluoranteeni Bentso(j)fluoranteenia PM10 -hiukkasissa ng/m3 5626 Bentso(k)fluoranteeni Bentso(k)fluoranteenia PM10 -hiukkasissa ng/m3 5655 Indeno(1,2,3,-cd)pyreeni Indeno(1,2,3,-cd)pyreenia PM10 -hiukkasissa ng/m3 5763 Dibentso(a,h)antraseeni Dibentso(a,h)antraseenia PM10 -hiukkasissa ng/m3 Polysyklisten aromaattisten hiilivetyjen laskeuma 7029 Bentso(a)pyreeni Bentso(a)pyreenin laskeuma μg /m2.päivä 611 Bentso(a)antraseeni Bentso(a)antraseenin laskeuma μg /m2.päivä 618 Bentso(a)fluoranteeni Bentso(a)fluoranteenin laskeuma μg /m2.päivä 760 Bentso(j)fluoranteeni Bentso(j)fluoranteenin laskeuma μg /m2.päivä 627 Bentso(k)fluoranteeni Bentso(k)fluoranteenin laskeuma μg /m2.päivä 656 Indeno(1,2,3,-cd)pyreeni Indeno(1,2,3,-cd)pyreenin laskeuma μg /m2.päivä 7419 Dibentso(a,h)antraseeni Dibentso(a,h)antraseenin laskeuma μg /m2.päivä Haihtuvat orgaaniset yhdisteet 20 C6H6 Bentseeni μg/m3 428 C2H6 Etaani μg/m3 430 C2H4 Eteeni (etyleeni) μg/m3 432 HC≡CH Etyyni (asetyleeni) μg/m3 503 H3C-CH2-CH3 Propaani μg/m3 505 CH2 = CH-CH3 Propeeni μg/m3 394 H3C-CH2-CH2-CH3 n-butaani μg/m3 447 H3C-CH(CH3)2 2-metyylipropaani (i-butaani) μg/m3 6005 H2C = CH-CH2-CH3 1-butaani μg/m3 6006 H3C-CH = CH-CH3 trans-2-buteeni μg/m3 6007 H3C-CH = CH-CH3 cis-2-buteeni μg/m3 24 CH2 = CH-CH = CH2 1,3-butadieeni μg/m3 486 H3C-(CH2)3-CH3 n-pentaani μg/m3 ▼C1 450 H3C-CH2-CH(CH3)2 2-metyylibutaani (i-pentaani) μg/m3 ▼B 6008 H2C = CH-CH2-CH2-CH3 1-penteeni μg/m3 6009 H3C-HC = CH-CH2-CH3 2-penteeni μg/m3 451 CH2 = CH-C(CH3) = CH2 2-metyyli-1,3-butadieeni (isopreeni) μg/m3 443 C6H14 n-heksaani μg/m3 316 (CH3)2-CH-CH2-CH2-CH3 2-metyylipentaani (i-heksaani) μg/m3 441 C7H16 n-heptaani μg/m3 475 C8H18 n-oktaani μg/m3 449 (CH3)3-C-CH2-CH-(CH3)2 2,2,4-trimetyylipentaani (i-oktaani) μg/m3 ▼C1 21 C6H5-CH3 Tolueeni μg/m3 431 C6H5-C2H5 Etyylibentseeni μg/m3 464 m,p-C6H4(CH3)2 m,p-ksyleeni μg/m3 482 o-C6H4(CH3)2 o-ksyleeni μg/m3 ▼B 6011 C6H3(CH3)3 1,2,4-trimetyylibentseeni μg/m3 6012 C6H3(CH3)3 1,2,3-trimetyylibentseeni μg/m3 6013 C6H3(CH3)3 1,3,5-trimetyylibentseeni μg/m3 32 THC(NM) Muiden hiilivetyjen kuin metaanin kokonaismäärä μg/m3 25 HCHO Metanaali (formaldehydi) μg/m3 (1) Voidaan ilmoittaa NOx eli samasta paikasta mitattujen NO- ja NO2 -mittauksien summa. Ilmoitetaan muodossa μg NO2 /m3.









LIITE II

A) Yleiset tietotyypit

Kun tietynlainen tietotyyppi on tarkoitus asettaa saataville tämän liitteen B - K osien mukaisesti, on ilmoitettava kaikki asianmukaisen tietotyypin osalta luetellut tiedot.

1) Tietotyyppi ”Yhteystiedot”

1. Vastaavan viranomaisen, laitoksen tai elimen nimi

2. Vastuuhenkilön nimi

3. Internetosoite

4. Osoite

5. Puhelinnumero

6. Sähköpostiosoite

2) Tietotyyppi ”Ylitystilanne”

1. Ylitystilanteen tunniste

2. Ylitetty ympäristötavoite

3. Alue, jolla ylitystilanne on syntynyt (tietotyyppi ”Alueellinen ulottuvuus”)

4. Alueen luokittelu

5. Hallinnolliset yksiköt

6. Arvio pinta-alasta, jossa taso ylitti ympäristötavoitteen

7. Arvio niiden teiden pituudesta, joiden osalta taso ylitti ympäristötavoitteen

8. Ylitysalueella sijaitsevat mittausasemat (linkki D:hen)

9. Mallinnettu ylitys (linkki D:hen)

10. Arvio vakituisten asukkaiden kokonaismäärästä ylitysalueella

11. Arvio ekosysteemi-/kasvillisuusalueesta, jossa altistus ylitti ympäristötavoitteen

12. Viitevuosi

3) Tietotyyppi ”Ympäristötavoite”

1. Tavoitetyyppi

2. Arvioinnin keskiarvon laskentajakso

3. Suojelukohde

4) Tietotyyppi ”Alueellinen ulottuvuus”

1. Koordinaatteina ilmoitetut paikkatietojärjestelmän tiedot

5) Tietotyyppi ”Alueellinen havainnointi”

1. Alueellisen arvioinnin tiedot

6) Tietotyyppi ”Julkaisu”

1. Julkaisu

2. Otsikko

3. Tekijä(t)

4. Julkaisupäivä

5. Julkaisija

6. Internetlinkki

7) Tietotyyppi ”Muutoksia koskeva dokumentointi”

1. Muutos

2. Muutoksen kuvaus

B) Alueita ja taajamia koskevat tiedot (6 artikla)

1) Tiedon antaja (tietotyyppi ”Yhteystiedot”)

2) Muutoksien dokumentointi (tietotyyppi ”Muutoksia koskeva dokumentointi”)

3) Alueen koodi

4) Alueen nimi

5) Alueen tyyppi

6) Alueen rajat (tietotyyppi ”Alueellinen ulottuvuus”)

7) Alueen historia: soveltamisen alkamis- ja päättymispäivämäärä

8) Edeltäjät (linkki B:hen)

9) Alueella vakituisesti asuva väestö

10) Alueella vakituisesti asuvaa väestöä koskeva vertailuvuosi

11) Nimetyn epäpuhtauden koodi

12) Suojelukohde

13) Direktiivin 2008/50/EY 22 artiklan mukainen poikkeus tai pidennys

C) Arviointijärjestelmää koskevat tiedot (7 artikla)

1) Tiedon antaja (tietotyyppi ”Yhteystiedot”)

2) Muutoksien dokumentointi (tietotyyppi ”Muutoksia koskeva dokumentointi”)

3) Aluetta koskevat tiedot (linkki B:hen)

4) Epäpuhtaus

5) Ympäristötavoite (tietotyyppi ”Ympäristötavoite”)

6) Arviointikynnyksen saavuttaminen

7) Arviointikynnyksen luokitteluvuosi

8) Luokittelun dokumentointi (internetlinkki)

9) Arviointityyppi

10) Arviointityyppi: kuvaus

11) Yksittäisiin arvioihin liittyvät metatiedot, kuten mittausasemien tunnisteet ja sijaintitiedot (linkki D:hen)

12) Ilmanlaadun arvioinnista vastaava viranomainen (tietotyyppi ”Yhteystiedot”)

13) Mittausmenetelmien hyväksymisestä vastaava viranomainen (tietotyyppi ”Yhteystiedot”)

14) Mittauksien tarkkuuden varmistamisesta vastaava viranomainen (tietotyyppi ”Yhteystiedot”)

15) Arviointimenetelmän analysoinnista vastaava viranomainen (tietotyyppi ”Yhteystiedot”)

16) Valtionlaajuisen laadunvarmistuksen yhteensovittamisesta vastaava viranomainen (tietotyyppi ”Yhteystiedot”)

17) Muiden jäsenvaltioiden ja komission kanssa toteutettavasta yhteistyöstä vastaava viranomainen (tietotyyppi ”Yhteystiedot”)

D) Arviointimenetelmiä koskevat tiedot (8 ja 9 artikla)

i) Yleistä: kaikkia arviointimenetelmiä koskevat tiedot

1) Tiedon antaja (tietotyyppi ”Yhteystiedot”)

2) Muutoksien dokumentointi (tietotyyppi ”Muutoksia koskeva dokumentointi”)

3) Arviointityyppi

4) Aluetta koskevat tiedot (linkki B:hen)

5) Epäpuhtaus

ii) Kiinteitä mittauksia koskevat tiedot

1) Mittauskonfiguraation tunniste

2) Unionissa sijaitsevan mittausaseman tunniste

3) Verkoston tunniste

4) Mittausaseman kansallinen koodi

5) Mittausaseman nimi

6) Kunnan nimi

7) Mittauksen alkamis- ja päättymispäivämäärä

8) Mittaustyyppi

9) Mittaus-/näytteenotto-/analysointimenetelmä

10) Mittaus-/näytteenottolaitteet (mikäli saatavilla)

11) Toteamisraja (mikäli saatavilla)

12) Vastaavuuden osoittaminen

13) Vastaavuuden osoittaminen: dokumentointi (internetlinkki)

14) Näytteenottoaika

15) Näytteenottoväli

16) Edustavan alueen alueellinen ulottuvuus (tietotyyppi ”Alueellinen ulottuvuus”) (mikäli saatavilla)

17) Edustavuuden arviointi (mikäli saatavilla)

18) Edustavuuden dokumentointi (internetlinkki) (mikäli saatavilla)

19) Näytteenottopaikan sijainti: näytteenottolaitteen sijainnin korkeus maanpinnasta

20) Näytteenottopaikan sijainti: näytteenottolaitteen horisontaalinen etäisyys lähinnä olevasta rakennuksesta (liikenteen vaikutuksia mittaavien asemien osalta)

21) Näytteenottopaikan sijainti: näytteenottolaitteen etäisyys lähinnä olevasta ajokaistasta (liikenteen vaikutuksia mittaavien asemien osalta)

22) Mittausaseman luokittelu suhteessa suurimpiin päästölähteisiin kunkin epäpuhtauden kannalta merkityksellisen mittauskonfiguraation osalta

23) Tärkeimmät päästölähteet (liikenne, kotitalouksien lämmitys, teolliset lähteet tai lähdealue ja niin edelleen) (mikäli saatavilla)

24) Etäisyys suurimmasta teollisesta lähteestä tai lähdealueesta (teollisuuden vaikutuksia mittaavien asemien osalta)

25) Mittausasemia koskevat ajalliset viittaukset: alkamis- ja päättymispäivämäärä

26) Maantieteelliset koordinaatit: mittausaseman sijainnin pituus- ja leveysaste sekä korkeus

27) Mittausasemaa koskevien tietojen dokumentointi, kartat ja valokuvat mukaan lukien (internetlinkki) (mikäli saatavilla)

28) Alueen luokittelu

29) Etäisyys suuriin tienristeyksiin (liikenteen vaikutuksia mittaavien asemien osalta)

30) Arvioidut liikennemäärät (liikenteen vaikutuksia mittaavien asemien osalta)

31) Raskaiden hyötyajoneuvojen osuus liikenteestä (liikenteen vaikutuksia mittaavien asemien osalta, mikäli saatavilla)

32) Liikenteen nopeus (liikenteen vaikutuksia mittaavien asemien osalta, mikäli saatavilla)

33) Katukuilu – kadun leveys (liikenteen vaikutuksia mittaavien asemien osalta, mikäli saatavilla)

34) Katukuilu – rakennuksien julkisivuinen keskimääräinen korkeus (liikenteen vaikutuksia mittaavien asemien osalta, mikäli saatavilla)

35) Verkoston nimi

36) Verkosto: toiminnan alkamis- ja päättymispäivämäärä

37) Verkoston hallinnasta vastaava elin (tietotyyppi ”Yhteystiedot”)

38) Talvihiekoitusta ja -suolausta koskeva arviointimenetelmä (kun sovelletaan direktiivin 2008/50/EY 21 artiklaa)

39) Luonnollisista lähteistä peräisin olevia päästöosuuksia koskeva arviointimenetelmä (kun sovelletaan direktiivin 2008/50/EY 20 artiklaa)

40) Tietoja koskevat laatutavoitteet: ajallinen kattavuus

41) Tietoja koskevat laatutavoitteet: mitattavan aineiston määrä

42) Tietoja koskevat laatutavoitteet: epävarmuuden arviointi

43) Tietoja koskevat laatutavoitteet: jäljitettävyyden ja epävarmuuden arvioinnin dokumentointi

44) Tietoa koskevien laatutavoitteiden laadunvarmistus- ja laadunohjausmenettelyjen dokumentointi (internetlinkki)

iii) Suuntaa-antavia mittauksia koskevat tiedot

1) Suuntaa-antavan mittauksen tunniste

2) Mittausmenetelmän kuvaus

3) Mittaustyyppi

4) Mittausmenetelmä

5) Mittaus-/näytteenottolaitteet (mikäli saatavilla)

6) Toteamisraja (mikäli saatavilla)

7) Näytteenottoaika

8) Näytteenottoväli

9) Maantieteelliset koordinaatit: maantieteellisen sijainnin pituus- ja leveysaste sekä korkeus

10) Talvihiekoitusta ja -suolausta koskeva arviointimenetelmä (kun sovelletaan direktiivin 2008/50/EY 21 artiklaa)

11) Luonnollisista lähteistä peräisin olevia päästöosuuksia koskeva arviointimenetelmä (kun sovelletaan direktiivin 2008/50/EY 20 artiklaa)

12) Tietoja koskevat laatutavoitteet: ajallinen kattavuus

13) Tietoja koskevat laatutavoitteet: mitattavan aineiston määrä

14) Tietoja koskevat laatutavoitteet: epävarmuuden arviointi

15) Tietoja koskevat laatutavoitteet: jäljitettävyyden ja epävarmuuden arvioinnin dokumentointi

16) Tietoja koskevat laatutavoitteet: laadunvarmistus- ja laadunohjausmenettelyjen dokumentointi (internetlinkki)

iv) Mallintamista koskevat tiedot

1) Mallintamistunniste

2) Ympäristötavoitteen tyyppi (tietotyyppi ”Ympäristötavoite”)

3) Mallintamismenetelmä: nimi

4) Mallintamismenetelmä: kuvaus

5) Mallintamismenetelmä: dokumentointi (internetlinkki)

6) Mallintamismenetelmä: validointi mittaamalla

7) Mallintamismenetelmä: validointi mittaamalla näytteenottopaikoissa, joista ei ole raportoitu ilmanlaadusta laaditun direktiivin mukaisesti

8) Mallintamisjakso

9) Mallintamisalue (tietotyyppi ”Alueellinen ulottuvuus”)

10) Alueellinen erotuskyky

11) Talvihiekoitusta ja -suolausta koskeva arviointimenetelmä (kun sovelletaan direktiivin 2008/50/EY 21 artiklaa)

12) Luonnollisista lähteistä peräisin olevia päästöosuuksia koskeva arviointimenetelmä (kun sovelletaan direktiivin 2008/50/EY 20 artiklaa)

13) Tietoja koskevat laatutavoitteet: epävarmuuden arviointi

14) Tietoja koskevat laatutavoitteet: laadunvarmistus- ja laadunohjausmenettelyjen dokumentointi (internetlinkki)

v) Objektiivista arviointia koskevat tiedot

1) Objektiivisen arvioinnin tunniste

2) Kuvaus

3) Alue, jolla objektiivinen arviointi toteutetaan (tietotyyppi ”Alueellinen ulottuvuus”)

4) Tietoja koskevat laatutavoitteet: epävarmuuden arviointi

5) Tietoja koskevat laatutavoitteet: jäljitettävyyden ja epävarmuuden arvioinnin dokumentointi

6) Tietoja koskevat laatutavoitteet: laadunvarmistus- ja laadunohjausmenettelyjen dokumentointi (internetlinkki)

E) Ensisijaisia validoituja arviointitietoja ja ensisijaisia ajantasaisia arviointitietoja koskevat tiedot (10 artikla)

1) Tiedon antaja (tietotyyppi ”Yhteystiedot”)

2) Muutoksia koskeva dokumentointi (tietotyyppi ”Muutoksia koskeva dokumentointi”)

3) Version numero

4) Epäpuhtaus

5) Epäpuhtauden yksikkö

6) Arviointityyppi

7) Arviointimenetelmä (linkki D:hen)

8) Näytteenoton alkamis- ja päättymispäivämäärä

9) Aikayksiköt ja näytteenottoyksikköjen määrä

10) Mittausarvo (mukaan lukien luonnollisista lähteistä sekä talvihiekoituksesta ja -suolauksesta johtuvat epäpuhtauksien pitoisuustasot (kun sovelletaan direktiivin 2008/50/EY 20 ja 21 artiklaa))

11) Mallinnettu arvo (tietotyyppi ”Alueellinen havainnointi”) (mukaan lukien luonnollisista lähteistä sekä talvihiekoituksesta ja -suolauksesta johtuvat epäpuhtauksien pitoisuustasot (kun sovelletaan direktiivin 2008/50/EY 20 ja 21 artiklaa))

12) Validiteetti

13) Tarkastuksen tila

F) Tuotettuja yhdistettyjä tietoja koskevat tiedot (11 artikla)

1) Arviointitunniste

2) Aluetta koskevat tiedot (linkki B:hen)

3) Epäpuhtaus

4) Epäpuhtauden yksikkö

5) Ympäristötavoite (tietotyyppi ”Ympäristötavoite”)

6) Arviointityyppi

7) Arviointimenetelmä (linkki D:hen)

8) Ajallinen viittaus: yhdistämisjakson alkamis- ja päättymispäivämäärä

9) Yhdistetty mittausarvo

10) Yhdistetty mallinnettu arvo (tietotyyppi ”Alueellinen havainnointi”)

11) Tietoja koskevat laatutavoitteet: ajallinen kattavuus

12) Tietoja koskevat laatutavoitteet: mitattavan aineiston määrä

13) Tietoja koskevat laatutavoitteet: epävarmuuden arviointi

14) Validiteetti

15) Tarkastuksen tila

G) Ympäristötavoitteiden saavuttamista koskevat tiedot (12 artikla)

Näiden tietojen on katettava kaikki alueet ja taajamat ja oltava täysin yhteneviä tämän liitteen F osassa annettuihin tietoihin nähden; kyseisessä osassa tarkastellaan yhdistettyjä validoituja arviointitietoja epäpuhtauksille, joille on määritelty ympäristötavoitteet.

1) Tiedon antaja (tietotyyppi ”Yhteystiedot”)

2) Raportointivuosi

3) Muutoksien dokumentointi (tietotyyppi ”Muutoksia koskeva dokumentointi”)

4) Aluetta koskevat tiedot (linkki B:hen)

5) Ylitystilanne (tietotyyppi ”Ylitystilanne”)

6) Epäpuhtaus

7) Arviointia koskevat tiedot (linkki D:hen)

8) Ympäristötavoitteen ylitys

9) Ympäristötavoitteen ylitys sekä ylitysmarginaali

10) Ylitys, jossa otetaan huomioon luonnolliset lähteet

11) Ylitys, jossa otetaan huomioon talvihiekoitus tai -suolaus

12) Ylitystilanne sen jälkeen, kun luonnollisista lähteistä peräisin olevat päästöosuudet ja talvihiekoitus tai -suolaus on otettu huomioon (tietotyyppi ”Ylitystilanne”)

13) Ylityksien kokonaismäärä (8–11 artiklan mukaisesti)

H) Ilmanlaatusuunnitelmia koskevat tiedot (13 artikla)

1) Tiedon antaja (tietotyyppi ”Yhteystiedot”)

2) Muutoksien dokumentointi (tietotyyppi ”Muutoksia koskeva dokumentointi”)

3) Ilmanlaatusuunnitelma: koodi

4) Ilmanlaatusuunnitelma: nimi

5) Ilmanlaatusuunnitelma: ensimmäisen ylityksen vertailuvuosi

6) Toimivaltainen viranomainen (tietotyyppi ”Yhteystiedot”)

7) Ilmanlaatusuunnitelma: tila

8) Ilmanlaatusuunnitelma: suunnitelman kattamat epäpuhtaudet

9) Ilmanlaatusuunnitelma: virallinen hyväksymispäivämäärä

10) Ilmanlaatusuunnitelma: täytäntöönpanon aikataulu

11) Viittaus ilmanlaatusuunnitelmaan (internetlinkki)

12) Viittaus täytäntöönpanoon (internetlinkki)

13) Asianmukainen julkaiseminen (tietotyyppi ”Julkaisu”)

14) Merkityksellisten ylitystilanteiden koodi (linkki G:hen)

I) Päästölähdekohtaista analyysia koskevat tiedot (13 artikla)

1) Ylitystilanteen koodi(t) (linkki G:hen)

2) Vertailuvuosi

3) Alueelliset taustatasot: yhteensä

4) Alueelliset taustatasot: jäsenvaltion sisällä

5) Alueelliset taustatasot: rajat ylittävät

6) Alueelliset taustatasot: luonnolliset

7) Kaupunkitaustatasojen lisäys: yhteensä

8) Kaupunkitaustatasojen lisäys: liikenne

9) Kaupunkitaustatasojen lisäys: teollisuus, lämmön- ja energiantuotanto mukaan lukien

10) Kaupunkitaustatasojen lisäys: maatalous

11) Kaupunkitaustatasojen lisäys: kaupallinen ja asutukseen liittyvä

12) Kaupunkitaustatasojen lisäys: laivaliikenne

13) Kaupunkitaustatasojen lisäys: liikkuvat työkoneet

14) Kaupunkitaustatasojen lisäys: luonnollinen

15) Kaupunkitaustatasojen lisäys: rajat ylittävä

16) Paikallinen lisäys: yhteensä

17) Paikallinen lisäys: liikenne

18) Paikallinen lisäys: teollisuus, lämmön- ja energiantuotanto mukaan lukien

19) Paikallinen lisäys: maatalous

20) Paikallinen lisäys: kaupallinen ja asutukseen liittyvä

21) Paikallinen lisäys: laivaliikenne

22) Paikallinen lisäys: liikkuvat työkoneet

23) Paikallinen lisäys: luonnollinen

24) Paikallinen lisäys: rajat ylittävä

J) Tavoitteen saavuttamisvuoden skenaariota koskevat tiedot (13 artikla)

1) Ylitystilanteen koodi (linkki G:hen)

2) Skenaarion koodi

3) Ilmanlaatusuunnitelman koodi (linkki H:hon)

4) Vertailuvuosi, jota varten ennusteet laaditaan

5) Vertailuvuosi, joista alkaen ennusteet laaditaan

6) Päästölähdekohtainen analyysi (linkki I:hin)

7) Asianmukainen julkaiseminen (tietotyyppi ”Julkaisu”)

8) Lähtökohta: päästöjä koskevan skenaarion kuvaus

9) Lähtökohta: päästöjen kokonaismäärä kyseisessä alueellisessa yksikössä

10) Lähtökohta: sisällytetyt toimet (linkki K:hon)

11) Lähtökohta: odotetut pitoisuustasot ennustevuonna

12) Lähtökohta: odotettu ylityksien määrä ennustevuonna

13) Ennuste: päästöjä koskevan skenaarion kuvaus

14) Ennuste: päästöjen kokonaismäärä kyseisessä alueellisessa yksikössä

15) Ennuste: sisällytetyt toimet (linkki K:hon)

16) Ennuste: odotetut pitoisuustasot ennustevuonna

17) Ennuste: odotettu ylityksien määrä ennustevuonna

K) Mittauksia koskevat tiedot (13 ja 14 artikla)

1) Ylitystilanteen koodi(t) (linkki G:hen)

2) Ilmanlaatusuunnitelman koodi (linkki H:hon)

3) Arviointia koskevan skenaarion koodi (linkki J:hin)

4) Mittaus: koodi

5) Mittaus: nimi

6) Mittaus: kuvaus

7) Mittaus: luokitus

8) Mittaus: tyyppi

9) Mittaus: hallinnollinen taso

10) Mittaus: ajallinen mittakaava

11) Mittaus: lähdesektori, johon vaikutus kohdistuu

12) Mittaus: alueellinen mittakaava

13) Arvioidut täytäntöönpanokustannukset (mikäli saatavilla)

14) Suunniteltu täytäntöönpano: alkamis- ja päättymispäivämäärä

15) Päivämäärä, jolloin toimenpide tulee suunnitelmien mukaan täysimääräisesti voimaan

16) Muita tärkeitä täytäntöönpanoa koskevia päivämääriä

17) Edistymisen seurantaa koskeva indikaattori

18) Vuotuisten päästöjen väheneminen sovelletun toimenpiteen vuoksi

19) Odotettu vaikutus pitoisuustasoihin ennustevuonna (mikäli saatavilla)